Ettore Bastico

**Ettore Bastico** (9 April 1876 – 2 Disember 1972) adalah seorang pegawai kanan tentera Itali sebelum dan semasa Perang Dunia II. Beliau memegang jawatan tinggi semasa Perang Itali-Habsyah Kedua (Etiopia), Perang Saudara Sepanyol, dan Kempen Afrika Utara.

## Biografi

Bastico telah dilahirkan di Bologna, Itali. Apabila cukup umur, Bastico menyertai Tentera Darat Itali dan berjuang dalam Perang Dunia I. Pada tahun 1928, Bastico telah dinaikkan pangkat ke Brigedier Jeneral *(generale di brigata)*. Pada ketika itu, Kerajaan Itali telah diperintah oleh diktator Benito Mussolini.

Di peranan ini, Bastico menjadi sasaran Giulio Douhet dalam *Rekapitulasi* (diterbitkan dengan buku *[[The Command of the Air]]*). Douhet menumpukan banyak muka surat kritikal memeriksa enam "teori-teori asas" yang dikemukakan Bastico dan bagaimana ia berkaitan dengan masa depan fungsi Tentera Udara Bebas dalam peperangan akan datang.

Bastico telah dinaikkan pangkat ke Mejar Jeneral pada 29 Mei 1932 dan pada tahun 1935, beliau memerintah Divisyen 1 Blackshirt (''23 Marzo'') semasa Perang Itali-Habsyah Kedua. Pada tahun 1935, Bastico adalah Panglima Kor III di Etiopia dan pada 10 Februari 1936 beliau dinaikkan pangkat ke Leftenan Jeneral *(generale di corpo d'armata)*.  Dari tahun 1936 hingga 1937, beliau merupakan Panglima Kor II.

Pada tahun 1937, semasa peringkat kedua Perang Saudara Sepanyol, Bastico menggantikan Mario Roatta sebagai Panglima Kor Sukarela Itali di Sepanyol, iaitu *[[Corpo Truppe Volontarie]]*. CTV telah dihantar bagi membantu pihak Nasionalis Sepanyol. Pada pertengahan tahun 1937, ketumbukan Bastico berjuang didalam Pertempuran Santander, satu kemenangan muktamad bagi pihak Nasionalis. Pada hujung tahun 1937, Bastico telah digantikan oleh Mario Berti. Pada Oktober 1937, Bastico menerima pangkat pemangku Jeneral, "generale di corpo d'armata designato d'armata," iaitu pangkat tertinggi yang boleh diberikan sebelum Itali menyertai perang dunia. Pada Februari 1939, para sukarelawan Itali meninggalkan Sepanyol.

Beliau kemudian ditugaskan ke Tentera Darat Kedua. Selepas itu, Bastico telah dilantik Panglima Tentera Darat Keenam motorise yang baru, yang dikenali sebagai "Armata del Po," berpengkalan di kawasan Po Valley. Pada tahun 1939, Bastico telah dinamakan Senator Kerajaan Itali.

Apabila Itali memasuki Perang Dunia II, Bastico adalah Gabenor Jeneral  Kepulauan Aegean Itali (Kepulauan Dodecanese) dan beliau telah dinaikkan pangkat ke Jeneral penuh *([[Generale d'Armata]])* pada 7 Ogos 1940. Pada 19 Julai 1941, Bastico telah dilantik pemerintah keseluruhan tentera Paksi di Afrika Utara; bagaimanapun, pemerintahannya kurang diiktiraf oleh orang Jerman dan terutamanya Jeneral Erwin Rommel; akhirnya, pada tahun 1942, markas beliau telah dikecilkan dengan memerintah pasukan tentera yang ditempatkan di Libya. Namun begitu, Bastico telah dinaikkan pangkat ke Marsyal Itali (*Maresciallo d'Italia*) pada 12 Ogos 1942, ini sebenarnya bagi mengelakkan pangkat beliau menjadi lebih rendah dari Rommel. Apabila Libya kalah kepada Tentera Darat Ke-8, sejak 2 Februari 1943 beliau tidak lagi diberikan jawatan.

Bastico meninggal dunia di Rom pada usia 96 tahun, selepas menghabiskan sisa-sisa hidupnya mengkaji sejarah. Pada masa kematiannya, beliau merupakan pegawai tentera Itali terakhir memegang pangkat lima bintang yang masih aktif. (Umberto II, Raja Itali yang akhir, telah dilantik sebagai Marsyal Itali secara istiadat; baginda mangkat pada tahun 1983)

## Anugerah kebesaran
*Knight Grand Cross of the Order of Merit of the Italian Republic - 2 Jun 1957
*Knight Grand Cross of the Military Order of Savoy - 17 Februari 1942   (Grand Officer: 1 Mei 1939; Commander: 9 Julai 1936)
*Knight Grand Cross of the Order of the Crown of Italy
*Knight Grand Cross of the Colonial Order of the Star of Italy
*Grand Officer of the Order of Saints Maurice and Lazarus
*Commander of the Sovereign Military Order of Malta
*Knight of the Order of Vittorio Veneto	
*Silver Medal of Military Valor
*Bronze Medal of Military Valor
*War Cross for Military Valor
*Distinction for War Merit (general officer degree)
*Distinction for War Merit (superior officer degree)
*Seven awards of the War Merit Cross
*Commemorative Medal for the Italo-Turkish War 1911-1912
*Commemorative Medal for the Spanish Campaign (1936-1938)	
*Commemorative Medal of the Volunteer Division of Littorio (guerra di Spagna 1936-38) 
*Commemorative Medal for the Italo-Austrian War 1915-1918
*Commemorative Medal of the Unity of Italy
*Allied Victory Medal	
*Cross of Military Merit of Spain
*French Croix de Guerre (1914-1918)
*German Cross in Gold (5 December 1942)

## Buku

Bastico menulis beberapa buah buku tentang sejarah ketenteraan Itali. Yang paling terkenal adalah:
* "Il Ferreo Terzo Corpo in Africa Orientale" (1937)
* "L'evoluzione dell'arte della guerra" (1930)

## Lihat juga
* Ugo Cavallero
* Rodolfo Graziani
* Marsyal Itali

## Rujukan

### Petikan

### Bibliografi

* 

## Pautan luar
* Commando Supremo: Field Marshal Ettore Bastico
* La seconda guerra mondiale, Ettore Bastico